CELEX: 32012D0528
Language: sl
Date: 2012-09-24 00:00:00
Title: Sklep Sveta št. 528/2012/EU z dne 24. septembra 2012 o spremembi Sklepa 2001/822/ES o pridružitvi čezmorskih držav in ozemelj Evropski skupnosti ( „Sklep o pridružitvi čezmorskih držav“ )

29.9.2012   
            
            
               SL
            
            
               Uradni list Evropske unije
            
            
               L 264/1
            
         SKLEP SVETA št. 528/2012/EU
   z dne 24. septembra 2012
   o spremembi Sklepa 2001/822/ES o pridružitvi čezmorskih držav in ozemelj Evropski skupnosti („Sklep o pridružitvi čezmorskih držav“)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 203 Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   po posvetovanju z Evropskim parlamentom,
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Sklep Evropskega sveta 2010/718/EU z dne 29. oktobra 2010 o spremembi položaja otoka Saint-Barthélemy v razmerju do Evropske unije (1) spreminja Pogodbo in zlasti njeno Prilogo II z vključitvijo otoka Saint-Barthélemy na seznam čezmorskih držav in ozemelj, za katere se uporabljajo določbe četrtega dela Pogodbe.
            
         
               (2)
            
            
               Sklep Sveta 2001/822/ES (2) določa pravni okvir za spodbujanje gospodarskega in socialnega razvoja čezmorskih držav in ozemelj (v nadaljnjem besedilu: ČDO) in za krepitev gospodarskih odnosov med njimi in Unijo. Priloga I A k Sklepu 2001/822/ES vsebuje seznam zadevnih ČDO, pridruženih v skladu s členom 1(2) navedenega sklepa.
            
         
               (3)
            
            
               Sklep 2001/822/ES se uporablja do 31. decembra 2013. Prilogo I A k navedenemu sklepu je torej treba spremeniti, da se upošteva sprememba položaja otoka Saint-Barthélemy v razmerju do Unije, ki je 1. januarja 2012 postal čezmorsko ozemlje.
            
         
               (4)
            
            
               Sklep 2010/718/EU se uporablja od 1. januarja 2012. Zato je primerno, da se za otok Saint-Barthélemy od 1. januarja 2012 uporabljajo ukrepi iz Sklepa 2001/822/ES, ki so ugodni za ČDO in ki zanje ne otežujejo določb o obveznostih, razen tistih v zvezi s sodelovanjem za financiranje razvoja. V zvezi s tem se je Francija obvezala, da v programskem obdobju 2007–2013 za otok Saint-Barthélemy ne bo prosila za pomoč Evropskega razvojnega sklada –
            
         SPREJEL NASLEDNJI SKLEP:
   Člen 1
   V Prilogi I A k Sklepu 2001/822/ES se med alineo za Saint Pierre in Miquelon in alineo za Arubo vstavi naslednja alinea:
   
               „—
            
            
               Saint-Barthélemy,“.
            
         Člen 2
   Ta sklep začne veljati dan po objavi v Uradnem listu Evropske unije.
   Členi 1 do 9, členi 34, 35 in 38, člen 39(1) in (7), člen 45(1), (2)(a) in (3), ter člena 57 in 58 Sklepa 2001/822/ES se za otok Saint-Barthélemy uporabljajo od 1. januarja 2012.
   Člen 3
   Ta sklep je naslovljen na države članice.
   
      V Bruslju, 24. septembra 2012
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL L 325, 9.12.2010, str. 4.
   
      (2)  UL L 314, 30.11.2001, str. 1.